**Senida Hajdarpašić** (s. 9. huhtikuuta, 1985), tunnetaan paremmin taiteilijanimellään **Senidah**, on slovenialainen laulaja-lauluntekijä. Hän nousi kuuluisuuteen slovenialaisen pop-yhtyeen MUFF:in laulajana. Senidah sai paljon huomiota entisen Jugoslavian valtioissa, kun hänen ensimmäinen serbokroaatinkielinen soolosinglensä *Slađana* julkaistiin maaliskuussa 2018.

Ura
---

Hän debytoi sooloartistina singlellään "Pustinjom" (*Aavikkoa pitkin*) vuonna 2010, mutta liittyi pian tämän jälkeen pop- ja bluesyhtyeeseen nimeltään MUFF. Heidän debyyttisinglensä "Naj sije v očeh" (*Pidä loiste silmissäsi*) palkittiin vuoden kappaleena Sloveniassa.  MUFF sijoittui toiseksi Slovenian vuoden 2014 euroviisukarsinnoissa. Heidän samanniminen esikoisalbuminsa palkittiin myöhemmin samana vuonna vuoden albumiksi. 

Senidah nousi kuuluisuuteen maaliskuussa 2018, kun hän julkaisi serbiankielisen kappaleen "Slađana" belgradilaisen hip hop -levy-yhtiön, Bassivity Digitalin, alaisuudessa.  Kesäkuussa hän julkaisi toisen singlensä "Belo" *(Valkoinen).* Elokuussa Senidah oli mukana serbialaisen räppärin Cobyn kappaleella "4 strane sveta" *(Maailman neljällä puolella),* joka toimii myös alueella suuren suosion saaneen *Južni vetar* -elokuvan soundtrackina.   Vuoden lopussa Senidah julkaisi kappaleet "Bez tebe" *(Ilman sinua)* ja "Nisi bio tu" *(Et ollut siellä).* Hänen kappaleensa *Slađana* voitti myös vuoden hip hop -kappaleen palkinnon Balkanin alueen yhteisessä palkintogaalassa, Music Awards Ceremonyssä. 

Maaliskuussa 2019 Senidah julkaisi ensimmäistä kertaa englanninkielisen singlen nimeltään "Ride", joka oli nauhoitettu pari vuotta aikaisemmin. Hänen debyyttialbuminsa *Bez tebe* julkaistiin 25. maaliskuuta kokonaan serbian kielellä.  21. huhtikuuta hän esiintyi *Bassivity Showcase -*tapahtumassa Belgradin urheiluhallissa.  Senidah julkaisi keväällä 2019 kaksi uutta singleä "Mišići" (*Lihakset*) ja "Sve bih" (*Haluaisi(n) kaiken*), joissa ovat mukana Atlas Erotika ja FCKN A!. Hänet ilmoitettiin myöhemmin esiintyvän myös Exit- ja Sea Dance -festivaaleilla.

Yksityiselämä
-------------

Senidah syntyi Ljubljanassa, Sloveniassa. Hän on etniseltä taustaltaan montenegrolainen.

Diskografia
-----------

### Albumit

* *Bez tebe* (2019)

### Singlet

* "Slađana" (2018)
* "Belo" (2018)
* "4 strane sveta" (2018) feat. Coby
* "Bez tebe" (2018)
* "Nisi bio tu" (2018)
* "Ride" (2019)
* "Mišići" (2019)
* "Sve bih" (2019) feat. Atlas Erotika

Palkinnot
---------

Music Awards Ceremony

| vuosi | kappale | palkinto | tulos |
| --- | --- | --- | --- |
| 2019 | "Slađana" | Vuoden hip hop/rap -kappale | Voitti |

Lähteet
-------

1. ↑  Senidah - naša nova opsesija  August 2018. Noizz.rs.  Serbian
2. ↑  Senidah za Vice otkriva ko je Slađana i da li planira da se preseli u Srbiju  March 2018. Vice.com.  Serbian
3. ↑  Senidah ponovo dominira  June 2018. Noizz.  Serbian
4. ↑  Senidah i Coby za Noizz o odrastanju devedesetih i Južnom Vetru  August 2018. Noizz.rs.  Serbian
5. ↑  Spektakl je završen! Ovo su dobitnici MAC muzičkih nagrada *prva.rs*.  sr
6. ↑  Balkanska muzička zvezda Senidah objavljuje prvi album  March 2019. RTS.  Serbian
7. ↑  Spektakl za pa,ćenje! Održan Bassivity Showcase, puna Hala sportova u transu  April 2019. Srbija Danas.  Serbian
8. ↑  Exit Gang nastupaju  May 2019. Mondo.  Arkistoitu 27.7.2019. Viitattu 26.6.2019. Serbian
9. ↑  Darko Rundek i Senidah stižu na Sead Dance  May 2019. 021.rs.  Serbian

Aiheesta muualla
----------------

* Senidah Discogsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |